Foto: O‘zA Islom Karimov bu avtomobillardan 1989-2016 yillarda foydalangan. O‘zbekistonning birinchi prezidenti Islom Karimov nomidagi Ilmiy-ma’rifiy memorial majmuasida Islom Karimov foydalangan avtomobillar ko‘rgazmasi tashkil etildi. O‘zA axborot agentligining ma’lumot berishicha, Islom Karimov bu avtomobillardan 1989-2016 yillarda foydalangan. Ko‘rgazmaga bir nechta avtomobil qo‘yilgan. Agentlikning qayd etishicha, ko‘rgazmaga xohlovchilar tashrif buyurishi mumkin. Eslatib o‘tamiz, Islom Karimov nomidagi Ilmiy-ma’rifiy memorial majmuasi 2017 yil 25 aprelda ochilgan. Majmua muzey, ilmiy-tadqiqot va ma’rifiy markaz, kutubxona va o‘quv zali hamda anjumanlar zalini o‘z ichiga olgan.